ผมมีแผลโดนเครื่องมือช่าง สองแผลเย็บได้เลย แผลที่สามโดนกล้ามเนื้อที่บริเวณข้อศอกส่งตัวไปผ่าตัดเย็บกับศัลยกรรมแล้วแต่หลังจากนั้นบริเวณเส้นเลือดจากกลางแขนลงมาหลังมือมีอาการชาเป็นเพราะอะไรคับ
สวัสดีค่ะ การวินิจฉัยที่เป็นไปได้-ปลายเส้นประสาทได้รับบาดเจ็บจากอุบัติเหตุ-ปลายเส้นประสาทอักเสบจากเป็นเบาหวาน การรกดทับเส้นประสาทบริเวณนั้นนานๆ ภาวะขาดวิตามินเช่นวิตามินบี 12 โรคพิษสุราเรื้อรัง-การติดเชื้อที่ปลายประสาทเช่น งูสวัด เริม เอดส์ในที่นี้นึกถึงการบาดเจ็บที่ได้รับจากตัวอุบัติเหตุเอง หรือเกิดระหว่างผ่าตัด แนะนำสังเกตอาการค่ะ ถ้ายังชามากจนรบกวนการใช้ชีวิตประจำวัน กล้ามเนื้ออ่อนแรง หรือปวดกล้ามเนื้อมากร่วมด้วย ควรกลับไปพบแพทย์ที่รักษาเพื่อตรวจร่างกายซ้ำและหาสาเหตุค่ะ โดยส่วนมากถ้าเกิดจากอุบัติเหตุ แต่เส้นประสาทไม่ได้เสียไปถาวร ความรู้สึกจะค่อยๆกลับมาได้การดูแลตัวเองเบื้องต้น ขยับและยืดเหยียดกล้ามเนื้อที่มือ ไม่ทำท่าที่มีการกดทับนานเกินไป กินอาหารให้ครบ 5 หมู่ งดดื่มสุรา และระวังการสัมผัสของร้อนหรือเย็นมาก เพราะในช่วงที่ชาจะรับความรู้สึกได้น้อย อาจเกิดแผลพุพองจากการสัมผัสของร้อนขึ้นมาได้